
NOTĂ DE FUNDAMENTARE PRIVIND raportul de specialitate
privind prelungirea pe o perioadă  de 3 ani,  a contractelor de închiriere: 
nr. 1067/22.05.2000, nr.1059/19.05.2000 și nr.735/16.07.1999, încheiate cu 
SOCIETATEA COOPERATIVĂ IGIENA


	Referitor la solicitarea cu numărul CT2021-000929/11.03.2021 a SOCIETĂȚII COOPERATIVE IGIENA, menționăm următoarele: 
	- solicitările depuse de către COOPERATIVA IGIENA de prelungire a contractelor de închiriere, au fost depuse în termenul de valabilitate a contractelor.
	- Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 45/16.02.2021, din data de 08.04.2021, a aprobat prelungirea contractelor de închiriere nr. 1067/22.05.2000, nr.1059/19.05.2000 și nr.735/16.07.1999, pe o perioadă de trei ani. La luarea deciziei de prelungire s-a ținut cont de istoricul colaborării dintre Cooperativa Igiena încă și Municipiul Timișoara, încă din anul 1999,  precum  și a faptului că aceasta nu are datorii la bugetul local și a dovedit că este un bun chiriaș. Comisia a considerat benefică continuarea relațiilor contractuale cu Cooperativa Igiena Timișoara, pentru Municipiul Timișoara.
	Amintim de asemenea toate demeresurile pe care compartimentul spații cu altă destinație, trebuie să le parcurgă pentru redactarea proiectului de HCL conform PO 128 și a Regulamentului Comisie SAD- Înregistrare solicitare/ documentaţie pe ordinea de zi a Comisiei SAD-uri, Prezentare solicitări/ cereri în Comisia de  analiză a SAD-urilor, Întocmire Proiect de Hotarâre, raport de specialitate, anexe, obţinerea avizelor legale necesare,  în vederea aprobării modificărilor şi prelungirilor contractelor în Consiliul Local, etc.
	Menționăm faptul că pentru a putea fi încheiat referatul de specialitate nr.SC2021-27883/07.10.2021 de către compartimentul nostru,  a fost necesară verificarea spațiilor din punct de vedere juridic, al legii 10/2001, a OUG 94/2000, Legea 18/1991, Legea 169/1997, Legea 1/2000, titlul IV, V, VI din Legea 247/2005, Legea 165/2013, Legea 231/2018, legea 87/2020, prin  transmiterea de solicitări de verificare către departamentele de specialitate. S-au transmis adrese de verificare către aceste departamente. În contextul pandemiei de COVID – 19 și a faptului că o parte din angajați au fost în izolare sau carantină, iar numărul acestora s-a diminuat considerabil, această perioadă de verificare a durat mai mult. Astfel că, pe parcursul verificărilor, cele trei contracte de închiriere nr. 1067/22.05.2000, nr.1059/19.05.2000 și nr.735/16.07.1999 încheiate cu Cooperativa Igiena Timișoara, au expirat.
	Având în vedere toate cele menționate anterior, precum și a situației cu care se confruntă în prezent țara noastră este una care produce, inevitabil, o serie de consecințe, care impactează raporturile juridice, în general, și raporturile contractuale, în special, în condițiile în care există numeroase situații imprevizibile în care una din părțile contractante nu-și mai poate îndeplini activitatea în condiții normale. Considerăm că  aceasta este o situație imprevizibilă, care nu a ținut de culpa uneia din părți, nefiind lezat contractul din punct de vedere oneros sau din alte motive care nu țin de părți
	Referitor la oportunitatea și necesitatea promovării Proiectului de HCL menționăm că prelungirea contractelor de închiriere nr. 1067/ 22.05.2000, nr.1059/ 19.05.2000 și nr.735/ 16.07.1999,  este imperios necesară pentru asigurarea continuității activității Cooperativei Igiena și pentru a nu perturba desfășurarea în bune condiții a activităților.


               DIRECTOR,     
           MIHAI BONCEA                                     
                                                                                                          CONSILIER,
                                                                                           DANIELA BEATRICE BOGYIS
                               













